मुंबई: मुंबई के घाटकोपर में सर्वोदय अस्पताल के पास एक चार्टर्ड प्लेन क्रैश हो गया. हादसे में 5 लोगों की जान गई, जिसमें एक राहगीर शामिल है. इस हादसे का CCTV वीडियो भी सामने आया है. हादसे में मरने वालों में 2 पायलट, दो फ्लाइट इंजीनियर और सड़क पर चल रहा एक राहगीर शामिल है. ये चार्टर्ड प्लेन जुहू एयरपोर्ट से टेस्टिंग के लिए उड़ा था, तभी क्रैश हो गया और निर्णाणाधीन इमारत के पास जा गिरा. हादसे में घायल हुए दों लोगों को राजावड़ी अस्पताल में भर्ती कराया गया है.पहले रिपोर्ट्स आ रही थी कि विमान उत्तर प्रदेश का था, क्योंकि उस पर उत्तर प्रदेश सरकार लिखा हुआ था. लेकिन यूपी सरकार में प्रमुख सचिव सूचना अवनीश अवस्थी ने जानकारी दी कि सरकार ने इसे 'यू वाय एविएशन' को बेच दिया था और उन्होंने इसके पीछे वजह भी बताई. वो ये कि इलाहाबाद में इस प्लेन का एक्सीडेंट हो चुका था. इसके बाद ही सरकार ने इसे बेच दिया था. विमान का ब्लैक बॉक्स भी मिल चुका है. उससे दुर्घटना की सही वजह पता लग पाएगी.